Mæðrafimi er holl og skemmtileg hreyfing fyrir nýbakaðar mæður og ungana þeirra . Börnin eru með á æfingunni og taka þátt . Næsta námskeið hefst 13. janúr 2020 og verður kennt á mánudögum og miðvikudögum kl : 11:30 Skráning á hreyfiland@hreyfiland.is . Meðganga reynir mjög á líkamann og því nauðsynlegt að huga að honum og heilsu okkar eftir barnsburð . Í þessum tímum eru gerðar léttar og mjúkar æfingar sem hjálpa líkamanum að jafna sig eftir fæðinguna og byggja upp orku og þol . Við notum þolfimitónlist í upphitun og eftir hana er leikin tónlist sem er sérstaklega valin með ungbörnin í huga . Tímarnir eru tvisvar í viku Mæðrafimi er ætluð sem notaleg og góð stund fyrir móður og barn . Á meðan móðirin æfir sig leikur barnið sér í hrífandi og skemmtilegu umhverfi inni í salnum hjá móðurinni , eða er við hlið hennar . Líkamsræktin er uppbyggð sérstaklega með það í huga að móðirin hefur nýlega gengið með barn , er með barn á brjósti og þarf að losna við það sem eftir er og jafna sig á heilbrigðan og heilsusamlegan hátt . Móðirin æfir sig á mjög áhrifaríkan hátt í 45 mínútur , þá eru teygjurog slökkun í 15 mínútur og æfir svo barnið að því loknu í 10 - 15 mínútur ( snillingafimi ) . Þegar mæður hafa lokið æfingum sínum er sérstök leikfimi fyrir börnin . Þar fá mæður leiðbeiningar um það hvernig þær geta örvað þroska og heilbrigði barnsins . Móðirin fær leiðbeiningar um það hvernig er hægt að örva skynfæri barnsins og andlegan og líkamlegan þroska þess . Það sem er sérstakt við þetta námskeið er að barnið þitt getur verið hjá þér allan tímann og þess vegna tekið þátt í æfingum þínum . Þú truflar engan þó þú þurfir að sinna þörfum barnsins því það höfum við allar sameiginlegt . Þar að auki er tónlistin notaleg til þess að börnin geti verið hjá okkur .